pythainlp/thai-wiki-dataset-v3 huggingface dataset:
ดัชชีแบร์ค

แบร์ค (Berg) เป็นเดิมเป็นเคานตีและต่อมาได้ยกฐานะเป็นดัชชี ตั้งอยู่ในภูมิภาคไรน์ลันท์ในประเทศเยอรมนีเป็นดินแดนอิสระในยุคกลางที่มีบริเวณครอบคลุมตั้งแต่แม่น้ำไรน์, แม่น้ำรู และแม่น้ำซีค ในปัจจุบันแบร์คยังคงเป็นที่รู้จักกันในชื่อที่ใช้ในยุคกลางว่า "ดินแดนแบร์ค" (Bergisches Land)
== ประวัติ ==
แบร์คเริ่มก่อตัวขึ้นเป็นสาขาย่อยของตระกูลเอซโซเนน (Ezzonen)  ในปี ค.ศ. 1101 ที่สืบสายมาจากราชอาณาจักรโลทาริงเกีย เคานท์แห่งแบร์คในที่สุดก็กลายมาเป็นตระกูลที่มีอำนาจมากที่สุดในภูมิภาค ในปี ค.ศ. 1160 แบร์คแบ่งเป็นสองส่วนส่วนหนึ่งต่อมาเป็นอาณาจักรเคานท์แห่งมาร์คที่กลับมารวมกับสายเดิมในคริสต์ศตวรรษที่ 16 ในปี ค.ศ. 1280 เคานท์แห่งแบร์คก็ย้ายสำนักจากปราสาทบวร์ก (Schloss Burg) บนฝั่งแม่น้ำวูพเพอร์ไปยังดึสเซลดอร์ฟ ประมุขผู้มีอำนาจมากที่สุดในช่วงแรกของแบร์คก็ได้แก่เองเกิลแบร์ตที่ 2 แห่งแบร์คผู้ถูกลอบสังหารเมื่อวันที่ 7 พฤศจิกายน ค.ศ. 1225 เคานท์อดอล์ฟที่ 5 แห่งแบร์คผู้ต่อสู้และได้รับชัยชนะต่อเกลเดอร์ในยุทธการวอร์ริงเกน (Battle of Worringen) ในปี ค.ศ. 1288
แบร์ครุ่งเรืองเพิ่มขึ้นต่อมาในคริสต์ศตวรรษที่ 14 ในปี ค.ศ. 1348 อาณาจักรเคานท์แห่งยือลิคก็มารวมตัวกับแบร์ค และในปี ค.ศ. 1380 สมเด็จพระจักรพรรดิแห่งจักรวรรดิโรมันอันศักดิ์สิทธิ์ก็ยกบรรดาศักดิ์เคานท์แห่งแบร์คขึ้นเป็นดยุกซึ่งทำให้อาณาจักรได้ชื่อว่าดัชชีแห่งยือลิค-แบร์ค
== อ้างอิง ==
== ดูเพิ่ม ==
ดัชชี
จักรวรรดิโรมันอันศักดิ์สิทธิ์
รัฐสิ้นสภาพในประเทศเยอรมนี
รัฐและดินแดนที่ก่อตั้งในคริสต์ศตวรรษที่ 11
สิ้นสุดในคริสต์ศตวรรษที่ 19
รัฐในสมาพันธรัฐแห่งลุ่มแม่น้ำไรน์
กลุ่มโลว์เออร์เรนิช-เวสต์ฟาเลียน
รัฐบริวารในมหาสงครามฝรั่งเศส
รัฐในจักรวรรดิโรมันอันศักดิ์สิทธิ์
โอลิมปิกฤดูร้อน 2028

กีฬาโอลิมปิกฤดูร้อน 2028 (2028 Summer Olympics) หรือชื่อที่เป็นทาง กีฬาโอลิมปิกครั้งที่ 34 (Games of the XXXIV Olympiad) หรือเป็นที่รู้จักในชื่อ ลอสแอนเจลิส 2028 เป็นมหกรรมกีฬานานาชาติที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในลอสแอนเจลิส รัฐแคลิฟอร์เนีย สหรัฐ จัดขึ้นระหว่างวันที่ 21 กรกฎาคม ถึง 6 สิงหาคม พ.ศ. 2571 จะประกาศในวันที่ 13 กันยายน พ.ศ. 2560 พร้อมกับการประกาศผลเมืองที่ได้รับสิทธิ์เป็นเจ้าภาพ โอลิมปิกฤดูร้อน 2024 ในการประชุม สมัยที่ 130 ณ กรุงลิมา ประเทศเปรู
ลอสแอนเจลิสเคยเป็นเจ้าภาพกีฬาโอลิมปิกฤดูร้อน 1932และโอลิมปิกฤดูร้อน 1984
==การคัดเลือกเจ้าภาพ==
== สถานที่จัดการแข่งขัน==
ตามการวางแผนของคณะกรรมการจัดการแข่งขัน โอลิมปิกฤดูร้อน 2028 จะเป็นครั้งแรกในประวัติศาสตร์โอลิมปิกที่จะใช้สถานที่สองแห่งทั้งในพิธีเปิดและพิธีปิด โดยในพิธีเปิดจะเริ่มต้นด้วยการวิ่งคบเพลิงจากโคลิเซียมอนุสรณ์แห่งลอสแอนเจลิส ส่วนพิธีการต่าง ๆ การปฏิญาณตนของตัวแทนผู้เข้าร่วมการแข่งขัน และการจุดคบเพลิง จะดำเนินการที่สนามกีฬาโอลิมปิกลอสแอนเจลิส สำหรับพิธีปิดจะดำเนินการในลำดับที่กลับกันกับพิธีเปิด โดยเริ่มต้นที่สนามกีฬาโอลิมปิก ส่วนพิธีการ การแสดงจากเจ้าภาพครั้งถัดไป และพิธีดับคบเพลิงจะจัดขึ้นที่โคลิเซียม โดยแผนดังกล่าวอยู่ระหว่างขั้นตอนการขออนุมัติจากไอโอซี
=== เขตลอสแอนเจลิสดาวน์ทาวน์ ===
ถนนฟิเกร์รัว - ไลฟ์ไซด์ "โอลิมปิกเวย์"
โคลิเซียมอนุสรณ์แห่งลอสแอนเจลิส - กรีฑา (ยกเว้นประเภทลานในบางรายการ) จุดเริ่มต้นพิธีเปิด จุดสิ้นสุดพิธีปิด
สนามกีฬาแบงก์ออฟแคลิฟอร์เนีย - ฟุตบอล (รอบแรก) กรีฑา (รอบคัดเลือก)
เดโดซ์ฟิลด์ - ว่ายน้ำ กระโดดน้ำ ระบำใต้น้ำ
กาเลนเซ็นเตอร์ - แบดมินตัน คาราเต-โด
ศูนย์ประชุมลอสแอนเจลิส - บาสเก็ตบอลหญิง (รอบแรก) มวยสากลสมัครเล่น ฟันดาบ เทควันโด เทเบิลเทนนิส จักรยานบีเอ็มเอ็กซ์ประเภทฟรีสไตล์
คริปโทดอตคอมอารีนา - บาสเก็ตบอลชาย (รอบแรกและรอบชิงชนะเลิศ)
ไมโครซอฟท์เธียเตอร์ - ยกน้ำหนัก
มหาวิทยาลัยเซาเทิร์นแคลิฟอร์เนีย - หมู่บ้านสื่อมวลชน
แกรนด์พาร์ค - มาราธอน เดินทน จักรยานประเภทถนน
=== เขตวาเลย์ ===
ลานกีฬาริมเขื่อนเซปุลเบดา - เรือแคนูสลาลม ขี่ม้า ยิงปืน
=== เขตเซาท์เบย์ ===
อุทยานกีฬาดิกนิตีเฮลธ์ - รักบี้ ปัญจกีฬาสมัยใหม่ เทนนิส ฮอกกี้
เวโลสปอตส์เซ็นเตอร์ - จักรยานประเภทลู่
=== เขตลองบีช ===
ลองบีชวอเตอร์ฟร้อนท์ - จักรยานบีเอ็มเอ็กซ์ โปโลน้ำ ไตรกีฬา ว่ายน้ำระยะไกล
ลองบีชอารีนา - แฮนด์บอล
ท่าเรืออนุสรณ์ทหารผ่านศึกเบลมองต์ - เรือใบ
====เขตลอสแอนเจลิสตะวันออก ====
หาดแซนตามอนิกา และหาดเวนิส - วอลเลย์บอลชายหาด สเก็ตบอร์ด วินด์เซิร์ฟ บาสเก็ตบอล 3 คน
ริเวียราคันทรีคลับ - กอล์ฟ
ยูซีแอลเอ - หมู่บ้านนักกีฬาและศูนย์ฝึกซ้อม
พอลีย์พาวิลเลียน - มวยปล้ำ ยูโด
สนามกีฬาโซไฟ - จุดสิ้นสุดพิธีเปิด จุดเริ่มต้นพิธีปิด ฟุตบอล ยิงธนู
เดอะ ฟอรัม - ยิมนาสติก
=== เขตแคลิฟอร์เนียใต้ ===
โรสโบว์ล - ฟุตบอล (รอบก่อนรองชนะเลิศจนถึงรอบชิงชนะเลิศ)
ทะเลสาบเพอร์ริส - แคนูสปริ๊นท์ เรือพาย
สวนสาธารณะแฟรงค์ จี. โบเนลลี - จักรยานเสือภูเขา
ด็อจเจอร์ สเตเดียม - เบสบอล ซอฟท์บอล
แองเจิล สเตเตียม - เบสบอล ซอฟท์บอล
ฮอนด้าเซ็นเตอร์ - วอลเลย์บอลในร่ม
ศูนย์การประชุมอะนาไฮม์ - วอลเลย์บอลในร่ม
เคเอ็นบีซี/ยูนิเวอร์แซลสตูดิโอสฮอลลีวูด - ศูนย์สื่อมวลชน
== การแข่งขัน ==
=== ชนิดกีฬา ===
== การถ่ายทอดสด ==
– กรูปูโกลบู
– เอ็นบีซี
== อ้างอิง ==
== แหล่งข้อมูลอื่น ==
LA 2028
เคาน์ตีมาร์ค

เคาน์ตีมาร์ค (Grafschaft Mark; Die Mark; County of Mark) เป็นเคาน์ตีของสหราชรัฐไรน์-เวสต์ฟาเลียใต้ในจักรวรรดิโรมันอันศักดิ์สิทธิ์Holy Roman Empireอาณาจักรเคานท์แห่งมาร์คตั้งอยู่บนสองฝั่ง
ดัชชียือลิช

ดัชชียือลิช (Duchy of Jülich, Herzogtum Jülich, Hertogdom Gulik) เป็นดัชชีของเครือราชรัฐนีเดอร์ไรน์-เว็สท์ฟาเลินในจักรวรรดิโรมันอันศักดิ์สิทธิ์Holy Roman Empireยือลิชตั้งอยู่ในบริเวณ
เขื่อนพระปรง

เขื่อนพระปรง เป็นเขื่อนขนาดใหญ่ที่สุดในจังหวัดสระแก้ว ตั้งอยู่ในเขตหมู่ที่ 3 และหมู่ที่ 6 ตำบลช่องกุ่ม อำเภอวัฒนานคร จังหวัดสระแก้ว เป็นที่อาศัยของสัตว์น้ำและนกน้ำนานาชนิด นกน้ำที่ขึ้นชื่อคือนกอ้ายงั่ว
เขื่อนพระปรงตั้งอยู่ในเขตอุทยานแห่งชาติปางสีดา เป็นการกั้นภูเขาบริเวณห้วยพระปรงน้อย (ต้นน้ำพระปรง) ที่เป็นที่ลุ่มเพื่อกักเก็บน้ำเพื่อการเกษตร พื้นที่ที่ได้รับน้ำในการเกษตรคือ หมู่ที่ 3 หมู่ที่ 6 ตำบลช่องกุ่ม และบ้านท่าช้าง ตำบลหนองหมากฝ้าย มีเทศกาลดูนกน้ำ คือช่วงเดือน พฤษภาคมถึงสิงหาคม มีนกน้ำนานาชนิดมาอาศัยอยู่ โดยมากคือนกอ้ายงั่วหรือนกงู ที่อพยพมาจากประเทศออสเตรเลียมาหากินปลาในเขื่อนพระปรง สาเหตุที่เรียกกันว่านกงูมาจากการที่เวลาดำน้ำจับปลา ที่คอมีลักษณะเหมือนงู เขื่อนพระปรงมีภูเขาที่อุดมสมบูรณ์มีสัตว์ป่านานาชนิด มีน้ำตกที่สวยงาม วิธีการเข้าไปท่องเที่ยวธรรมชาติได้แก่การล่องเรือ ล่องแพ และเดินไปไม่ไกลก็จะพบต้นน้ำช่องลี้
พระปรง
ภูมิศาสตร์ของจังหวัดสระแก้ว
โครงสร้างพื้นฐานในจังหวัดสระแก้ว
สิ่งก่อสร้างในอำเภอวัฒนานคร
อินเตอร์เนชันแนลคอมเมิร์ซเซ็นเตอร์

อาคารศูนย์พาณิชยกรรมนานาชาติ หรือ อินเตอร์เนชันแนลคอมเมิร์ซเซ็นเตอร์ (環球貿易廣場, International Commerce Centre) (ตัวย่อ ICC Tower) เป็นตึกระฟ้าขนาด 118 ชั้น สูง 484 เมตร (1,590 ฟุต) ก่อสร้างในเกาลูนตะวันตก เขตปกครองพิเศษฮ่องกง ซึ่งอาคารนี้เป็นส่วนหนึ่งของโครงการยูนิออนสแควร์ มีเจ้าของเป็นบริษัทเอ็มทีอาร์ จำกัด และบริษัทอสังหาริมทรัพย์ซุนฮุงไค ซึ่งเป็นผู้ดูแลระบบขนส่งมวลชนฮ่องกงและเป็นบริษัทพัฒนาอสังหาริมทรัพย์รายใหญ่ที่สุดตามลำดับ
ที่ตั้งของตึกเรียกว่า ยูนิออนสแควร์เฟส 7 และชื่ออินเตอร์เนชันแนลคอมเมิร์ซเซ็นเตอร์ ถูกประกาศอย่างเป็นทางการในปี พ.ศ. 2548 มีระยะเวลาการก่อสร้างตั้งแต่ปี พ.ศ. 2550 ถึง พ.ศ. 2553 ไอซีซีทาวเวอร์ เป็นตึกระฟ้าที่สูงที่สุดในฮ่องกง และสูงเป็นอันดับ 8 ของโลก
== อ้างอิง ==
== แหล่งข้อมูลอื่น ==
เว็บไซด์อย่างเป็นทางการ
ยูนิออนสแควร์ 
Skyscraperpage.com
ตึกระฟ้าในฮ่องกง
ปราสาทบ้านไพล

ปราสาทบ้านไพล ตั้งอยู่ที่บ้านปราสาท หมู่ที่ 6 ตำบลเชื้อเพลิง อำเภอปราสาท จังหวัดสุรินทร์ เป็นศาสนาสถานในชุมชน หรือสรุก เป็นปราสาทอิฐ 3 หลัง ตั้งอยู่บนฐานศิลาแลงหันหน้าไปทางทิศตะวันออก มีคูน้ำรูปตัวยูล้อมรอบ องค์ปราสาทมีแผนผังและขนาดเท่ากันทั้งสามองค์ คือ มีแผนผังรูปสี่เหลี่ยมจัตุรัสขนาดประมาณ 4×4 เมตร มีประตูทางเข้าออกด้านหน้าเพียงด้านเดียว ทับหลังของปราสาทองค์กลางและองค์ด้านทิศเหนือสลักเป็นรูปบุคคลนั่งชันเข่าหนือหน้ากาล ส่วนทับหลังปราสาทองค์ด้านทิศใต้สลักเป็นรูปพระอินทร์ทรงช้างเอราวัณ ซึ่งปราสาทองค์ด้านทิศใต้พังทลายไปหมดสิ้นแล้วในปัจจุบัน
== อ้างอิง ==
กรมศิลปากร. (2550). ประวัติศาสตร์เมืองสุรินทร์. กรุงเทพฯ: อัมรินทร์พริ้นติ้งและพับลิชชิ่ง. ISBN 978-974-425-057-5
บ้านไพล
บ้านไพล
สิ่งก่อสร้างในอำเภอปราสาท
ปราสาทยายเหงา

ปราสาทยายเหงา
==ที่ตั้ง==
บ้านพูนทราย ตำบลบ้านชบ อำเภอสังขะ ห่างจาก ที่ว่าการอำเภอ ไปทางทิศตะวันออกเฉียงใต้ ประมาณ 4 กิโลเมตร อยู่ริมถนน สายโชคชัย - เดชอุดม (ทางหลวงหมายเลข 24) ระหว่างหลักกิโลเมตรที่ 189 - 190 จะมีป้าย บอกทาง จากถนนใหญ่เข้าไป เป็นทางคอนกรีต ปนทรายประมาณ 800 เมตร
==ลักษณะปราสาท==
ปราสาทยายเหงา เป็นศาสนสถาน แบบขอม ที่ประกอบด้วยปรางค์ 2 องค์ ตั้งอยู่เรียงกัน ในแนว ทิศเหนือ-ใต้ หันหน้า ไปทาง ทิศตะวันออก องค์ปรางค์ก่อด้วยอิฐ ตั้งอยู่บน ฐานศิลาแลง มีการแกะสลักอิฐ เป็นลวดลาย เช่น ที่กรอบหน้าบัน เป็นรูปมกร (สัตว์ผสม ระหว่างสิงห์ ช้าง และปลา) คาบนาค 5 เศียร
จากลักษณะ แผนผังของอาคาร ปราสาทยายเหงา น่าจะประกอบด้วย ปรางค์ 3 องค์ ตั้งเรียงกัน แต่ปัจจุบัน เหลือเพียง 2 องค์เท่านั้น ภายในบริเวณปราสาท พบกลีบขนุนยอดปรางค์ เสาประดับกรอบประตู ฯลฯ แกะสลักจากหินทราย จัดแสดงไว้ อย่างเป็นระเบียบ บริเวณด้านหน้าปราสาท
==ตำนานปราสาทยายเหงา==
สมัยก่อนมีคุณยายคนหนึ่งสามีไปออกศึกสงครามนานนมก็ไม่ได้กลับมาสักที ยายอยู่รอที่บ้านก็เลยสร้างปราสาทคอย แต่ไม่ปรากฏว่ายายได้พบกับตาหรือไม่ และปราสาทก็ดูเหมือนจะสร้างไม่แล้วเสร็จ ตำนานนี้เป็นเพียงเรื่องเล่าต่อๆ กันมา
ปราสาทยายเหงานี้มีภูมิลำเนาที่ บ้านสังขะ ตำบลสังขะ อำเภอสังขะ จังหวัดสุรินทร์ มีลักษณะเป็นปราสาทแบบขอม ปรากฏอยู่ 2 หลัง หากดูตามการก่อสร้างอาจมีปรางค์อีกองค์คู่กัน แต่ยังไม่ได้เริ่มสร้าง ก่อด้วยอิฐ เป็นศิลปะแบบเขมร สร้างเมื่อประมาณพุทธศตวรรษที่ 16-17 ปัจจุบันปราสาทยายเหงาได้รับการบูรณะ ขุดแต่งแล้วเสร็จตามโครงการเมื่อไม่นานมานี้
==อ้างอิง==
กรมศิลปากร. (2550). ประวัติศาสตร์เมืองสุรินทร์. กรุงเทพฯ: อัมรินทร์พริ้นติ้งและพับลิชชิ่ง.  ISBN 978-974-425-057-5
==แหล่งข้อมูลอื่น==
ยายเหงา
ยายเหงา
สิ่งก่อสร้างในอำเภอสังขะ
ปราสาทตระเปียงเตีย

ปราสาทตระเปียงเตีย หรือ ปราสาทตะเปียงเตีย ตั้งอยู่ที่บ้านหนองเกาะ ตำบลตะเปียงเตีย อำเภอลำดวน จังหวัดสุรินทร์ มีลักษณะเป็นปรางค์ก่อด้วยอิฐ หันหน้าไปทางทิศตะวันออก มีแผนผังเป็นรูปสี่เหลี่ยมจัตุรัสซ้อนกัน 4 ชั้น ส่วนยอดทำเป็นรูปดอกบัวตูม เมื่อพิจารณาจากลัษณะสถาปัตยกรรม พบว่าเป็นแบบลาวร่วมสมัยกับอยุธยาตอนปลาย หรือรัตนโกสินทร์ตอนต้น
ตระเปียงเตีย เป็นภาษาเขมรท้องถิ่น คำว่า "ตระเปียง" แปลงว่าบ่อ สระ หนอง หรือหลุมที่มนุษย์ขุดขึ้น หรืออาจจะหมายถึงบารายที่ปราสาทขอมทุกแห่งมักจะมี หรืออาจจะเป็นแหล่งน้ำที่เกิดขึ้นเองตามธรรมชาติ ส่วนคำว่า "เตีย" หมายถึง เป็ด แปลรวมกันได้ความว่า ตระเปียงเตีย แปลว่า หนองเป็ด ซึ่งเป็นไปได้ว่าในอดีตบริเวณดังกล่าวมีนกเป็ดน้ำอพยพย้ายถิ่นมาอาศัยอยู่ในบริเวณดังกล่าวก็เป็นได้
==อ้างอิง==
กรมศิลปากร. (2550). ประวัติศาสตร์เมืองสุรินทร์. กรุงเทพฯ: อัมรินทร์พริ้นติ้งและพับลิชชิ่ง.  ISBN 978-974-425-057-5
เทพมนตรี  ลิมปพยอม (บรรณาธิการ). (2550). เนะขแมร์ อินไทยแลนด์: หลากหลายมุมมองและเรื่องราวของปราสาทเขมรในประเทศไทย. กรุงเทพฯ: มิวเซียม บุคส์. ISBN 978-974-13-5746-8
ตระเปียงเตีย
ตระเปียงเตีย
อำเภอลำดวน
ฟูกูโอกะทาวเวอร์

ฟูกูโอกะทาวเวอร์ (; Fukuoka Tower) เป็นหอคอยสูง 234 เมตร ตั้งอยู่ในย่านโมโมจิฮามะในนครฟูกูโอกะ ญี่ปุ่น เป็นหอคอยริมทะเลที่สูงที่สุดในญี่ปุ่น สร้างเสร็จเมื่อ ค.ศ. 1989 ใช้เวลาสร้าง 14 เดือน เงินลงทุน 6,000,000,000 เยน ออกแบบโดยบริษัทนิกเก็นเซ็กเก สร้างขึ้นบนที่ดินถมทะเลนอกอ่าวฮากาตะ
ฟูกูโอกะทาวเวอร์มีจุดชมวิวอยู่สามระดับ คือ ที่ระดับความสูง 116 เมตร ที่ห้องนั่งเล่นระดับความสูง 120 เมตร และชั้นที่สูงที่สุดที่ระดับความสูง 123 เมตร รอบหอคอยเป็นโครงสร้างทรงสามเหลี่ยมตามขวางที่มีกระจกครึ่งแผ่นจำนวน 8,000 แผ่นปิดไว้โดยรอบ จึงมีชื่อเล่นว่า 'Mirror Sail' น้ำหนักส่วนที่อยู่ใต้ดินของฟูกูโอกะทาวเวอร์อยู่ที่ 25,000 ตัน ขณะที่ส่วนที่อยู่เหนือพื้นดินหนัก 3,500 ตัน
ฟูกูโอกะทาวเวอร์ได้ออกแบบให้สามารถรองรับแผ่นดินไหวระดับ 7 ริคเตอร์ และแรงลมความเร็ว 65 เมตรต่อวินาที แต่แผ่นดินไหวที่รุนแรงที่สุดที่เคยเกิดขึ้นบริเวณหอคอยวัดได้เพียง 6 ริคเตอร์ และแรงลมที่รุนแรงที่สุดวัดได้ 49 เมตรต่อวินาที หอคอยตั้งอยู่ที่ 2-3-26 โมโมจิฮามะ เขตซาวาระ นครฟูกูโอกะ
ฟูกูโอกะทาวเวอร์เป็นสถานที่หลักที่ใช้ถ่ายทำประกอบในภาพยนตร์ Godzilla vs. SpaceGodzilla เมื่อ ค.ศ. 1994
ไฟล์:Fukuoka winter.jpg|ทิวทัศน์ยามฤดูหนาวของเมืองฟูกูโอกะ มองจากหอคอย
ไฟล์:Fukuokabeachtowr.jpg|ฟูกูโอกะทาวเวอร์
ไฟล์:Fukuoka Tower.JPG|นกบินรอบฟูกูโอกะทาวเวอร์
== ดูเพิ่ม ==
รายชื่ออาคารและสิ่งก่อสร้างที่สูงที่สุดในญี่ปุ่น
== แหล่งข้อมูลอื่น ==
Fukuoka Tower HP
Fukuoka Tower HP 
Kyushu.com Profile 
หอคอยในประเทศญี่ปุ่น
สิ่งก่อสร้างในฟูกูโอกะ
โยชิกิ คูโรดะ

โยะชิกิ คุโระดะ  เกิดเมื่อวันที่ 17 เมษายน พ.ศ. 2508 สามัญชนชาวญี่ปุ่นที่เสกสมรสกับอดีตเจ้าหญิงซายาโกะ เจ้าหญิงโนะริแห่งญี่ปุ่น พระราชธิดาพระองค์เดียวในสมเด็จพระจักรพรรดิอากิฮิโตะ และสมเด็จพระจักรพรรดินีมิจิโกะ เมื่อวันที่ 15 พฤศจิกายน พ.ศ. 2548 ทำให้พระองค์ต้องสละยศเจ้าหญิง และหลุดพ้นความเป็นราชวงศ์ไป ปัจจุบันเจ้าหญิงทรงใช้พระนามว่า ซะยะโกะ คุโรดะ  ตามสวามี
บุคคลจากโตเกียว
รูอ็อง

รูอ็อง (Rouen) ตั้งอยู่บนฝั่งแม่น้ำแซน เป็นอดีตเมืองหลวงของนอร์ม็องดีทางตอนเหนือของฝรั่งเศส ในปัจจุบันเป็นเมืองหลวงของแคว้นโอต-นอร์ม็องดี (นอร์ม็องดีบน) เดิมรูอ็องเป็นเมืองที่ใหญ่ที่สุดและมั่งคั่งที่สุดของยุคกลาง ที่เป็นที่ตั้งของสำนักงานที่รับผิดชอบในการเก็บภาษีของนอร์มองดีในยุคกลาง และเป็นเมืองหลวงของราชวงศ์แองโกล-นอร์มันที่ปกครองทั้งอังกฤษและบริเวณส่วนใหญ่ของฝรั่งเศสระหว่างคริสต์ศตวรรษที่ 11 ถึง 15 รูอ็องเป็นเมืองที่โจนออฟอาร์กถูกเผาทั้งเป็นในปี ค.ศ. 1431
จังหวัดแซน-มารีตีมในแคว้นโอต-นอร์ม็องดีในประเทศฝรั่งเศส เมืองรูอ็องตั้งอยู่ทางของฝรั่งเศส
รูอ็องเป็นที่ตั้งของมหาวิหารนอเทรอดามแห่งรูอ็อง
== อ้างอิง ==
INSEE
== แหล่งข้อมูลอื่น ==
เมืองในจังหวัดแซน-มารีตีม
จังหวัดอาร์แด็ช

อาร์แด็ช (Ardèche, ; Ardecha, ; Ardecha) เป็นจังหวัดในแคว้นโอแวร์ญ-โรนาลป์ในประเทศฝรั่งเศส ตั้งชื่อตามชื่อแม่น้ำอาร์แด็ช และมีประชากร 328,278 คน ใน ค.ศ. 2019 จังหวัดตั้งอยู่ทางตอนกลางค่อนไปทางใต้ของฝรั่งเศส โดยมีพรีวาเป็นเมืองหลัก แต่เมืองใหญ่ที่สุดคืออานอแน
== ประชากร ==
พัฒนาการของจำนวนประชากรตั้งแต่ ค.ศ. 1791:
== ดูเพิ่ม ==
แคว้นโอแวร์ญ-โรนาลป์
หน่วยการบริหารของประเทศฝรั่งเศส
==อ้างอิง==
== แหล่งข้อมูลอื่น ==
เว็บไซต์จังหวัด
เว็บไซต์สภาจังหวัด
Parc Régional des monts d'Ardèche – Ardèche Regional Park
All the Ardeche in video HD online, official tourism website with all places to visit, camp-sites, gîtes, hotels and B&Bs. 
The Ardeche County Tourist website, ardeche.com lists a large number of gîtes, camp-sites, hotels and B&Bs.
Ardèche Découverte Ardeche Discovery Guide
Ardeche Evasion – Ardèche Web Guide
Pictures "Panoramio"
Ardèche Tourist Board
 
อาร์แด็ช
บารมี นวนพรัตน์สกุล

บารมี นวนพรัตน์สกุล (ชื่อเล่น: ยอด; เกิด 27 มกราคม 2520) อดีตผู้ประกาศข่าวทางช่อง 3 เอชดีและเนชั่นทีวี
== ประวัติ ==
บารมีมีชื่อเล่นว่า ยอด เกิดที่กรุงเทพมหานคร ในครอบครัวเชื้อสายจีน เป็นบุตรคนที่ 2 ในจำนวนพี่น้อง 4 คน น้องชายหนึ่งในนั้นชื่อ นาวาตรีนายแพทย์บัณฑิต นวนพรัตน์สกุล แพทย์ฝบส. โรงพยาบาลสมเด็จพระปิ่นเกล้า (โรงพยาบาลทหารเรือ) บารมี นวนพรัตน์สกุล จบชั้นประถมศึกษาที่โรงเรียนอัสสัมชัญแผนกประถม และชั้นมัธยมศึกษาที่โรงเรียนอัสสัมชัญ ปริญญาตรีวิศวกรรมสิ่งแวดล้อมที่สถาบันเทคโนโลยีพระจอมเกล้าธนบุรี และเรียนต่อปริญญาโท ทางด้านการจัดการสิ่งแวดล้อม จากสถาบันเทคโนโลยีอิลลินอยส์ จากนั้นทำงานเป็นวิศวกรสิ่งแวดล้อมที่ City of Chicago, Department of Environment เมืองชิคาโก สหรัฐก่อนที่จะลาออกมาเป็นเด็กเสิร์ฟในร้านอาหารญี่ปุ่นที่ชิคาโกอยู่ครึ่งปี เพื่อเรียนปริญญาเอกไปด้วย แต่เรียนไม่จบเพราะแม่อยากให้กลับบ้านเสียที กลับมาเป็นนักวิชาการสิ่งแวดล้อมที่ศูนย์กฎหมายสิ่งแวดล้อมแห่งประเทศไทย และวิศวกรสิ่งแวดล้อมในบริษัทที่ปรึกษาผลกระทบสิ่งแวดล้อมที่กรุงเทพฯ อยู่ช่วงหนึ่ง ก่อนที่จะลาออกมาสู่งานสายข่าวเต็มตัวเพราะพอแล้วกับงานที่ไม่ได้รัก พร้อมกับยอมถูกลดเงินเดือนลงเกือบ 3 เท่า โดยมาเป็นผู้ประกาศข่าววิทยุ ที่วิทยุเนชั่น ก่อนจะมาเป็นผู้สื่อข่าวสายเศรษฐกิจ ผู้ประกาศข่าว และพิธีกรที่เนชั่นทีวี และล่าสุดมาเป็นพิธีกรข่าวที่สถานีโทรทัศน์ไทยทีวีสีช่อง 3 ในรายการ "โลกยามเช้า" และ "เรื่องเด่นเย็นนี้" ในช่วง "เกษตร Hot News" ด้านชีวิตส่วนตัว บารมี นวนพรัตน์สกุล สมรสกับ นางภัทิรา นวนพรัตน์สกุล (สกุลเดิม : อทัญญุดา) มีบุตรชาย 2 คน นอกจากนี้ บารมียังชื่นชอบและเป็นนักกีฬาไตรกีฬาอีกด้วย
== การศึกษา ==
ประถมศึกษา โรงเรียนอัสสัมชัญแผนกประถม
มัธยมศึกษา โรงเรียนอัสสัมชัญ กรุงเทพมหานคร
ปริญญาตรี วิศวกรรมศาสตรบัณฑิต สาขาวิศวกรรมสิ่งแวดล้อม มหาวิทยาลัยเทคโนโลยีพระจอมเกล้าธนบุรี
ปริญญาโท  M.S. in Environmental Management, Illinois Institute of Technology (IIT), Chicago, Illinois, USA
ปริญญาเอก Ph.D. in Technopreneurship and Innovation Management จุฬาลงกรณ์มหาวิทยาลัย
== ผลงานข่าวในอดีต ==
ผู้สื่อข่าว และผู้ประกาศข่าว และพิธีกรข่าวเศรษฐกิจเนชั่นทีวี
ผู้ประกาศข่าวทางช่อง 3 เอชดีและช่อง 3 แฟมิลี่
== ธุรกิจ ==
ผู้ก่อตั้งและกรรมการผู้จัดการ บริษัท สุกี้ มีเดีย จำกัด
ประธานเจ้าหน้าที่บริหาร บริษัท ติกเก็ท จำกัด 
== รางวัล ==
รางวัลเมขลา ครั้งที่ 24 ประเภทรางวัลประเภทพิธีกรข่าวและผู้ดำเนินรายการ ได้รับรางวัลทีมพิธีกรข่าว มณีเมขลาดีเด่นยอดนิยม ได้แก่ ธีระ ธัญไพบูลย์, วราภรณ์ สมพงษ์, บารมี นวนพรัตน์สกุล, คำรณ หว่างหวังศรี, บัญชา ชุมชัยเวทย์, สาธิต กรีกุล, ชิบ จิตนิยม, ธนินวัฒน์ พัฒนวีรคุณ และ สรยุทธ สุทัศนะจินดา จาก เรื่องเด่นเย็นนี้ ทางช่อง 3
== อ้างอิง ==
ผู้ประกาศข่าวช่อง 3
พิธีกรชาวไทย
นักจัดรายการวิทยุ
บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
นิสิตเก่าบัณฑิตวิทยาลัย จุฬาลงกรณ์มหาวิทยาลัย
ชาวไทยเชื้อสายจีน
เครือเนชั่น
นักหนังสือพิมพ์ชาวไทย
วิศวกรชาวไทย
บุคคลจากโรงเรียนอัสสัมชัญ
ราชอาณาจักรมาเกโดนีอา

ราชอาณาจักรมาเกโดนีอา (Μακεδονία) หรือรู้จักในชื่อ ราชอาณาจักรมาซิโดเนีย (Macedonia) หรือ มาซิดอน (Macedon) เป็นราชอาณาจักรในกรีซโบราณที่มีศูนย์กลางอยู่ทางตะวันออกเฉียงเหนือของคาบสมุทรกรีซ มาเกโดนีอาดินแดนของชนมาเกโดนีอาโบราณมีเขตแดนติดกับราชอาณาจักรอิไพรัส (Epirus) ทางตะวันตก, ราชอาณาจักรไพโอเนีย (Paionia) ทางตอนเหนือ, เทรซทางตะวันออก และเทสซาลี (Thessaly) ทางด้านใต้ ในช่วงระยะเวลาอันสั้นหลังจากการพิชิตดินแดนต่าง ๆ ของอเล็กซานเดอร์มหาราชราชอาณาจักรมาเกโดนีอาก็เป็นราชอาณาจักรที่มีอิทธิพลมากที่สุดในโลกที่มีดินแดนที่ครอบคลุมกรีซทั้งหมดไปจนถึงอินเดีย ซึ่งเป็นการเริ่มต้นยุคประวัติศาสตร์ที่เรียกว่าสมัยเฮลเลนิสต์
== ประวัติ ==
== ที่มาของคำ ==
คำว่า "มาเกโดนีอา" (Μακεδονία) และ "มาเกดอน" (Μακεδών) มาจากภาษากรีกโบราณ "μακεδνός" ที่กล่าวกันว่าเดิมแปลว่า "คนสูง" หรือ "ผู้ที่มาจากทางเหนือ" ซึ่งอาจจะเป็นการบรรยายลักษณะของชนมาเกโดนีอา
== ดูเพิ่ม ==
จักรวรรดิ
== อ้างอิง ==
== แหล่งข้อมูลอื่น ==
Ancient Macedonia  at Livius, by Jona Lendering
Heracles to Alexander The Great: Treasures From The Royal Capital of Macedon, A Hellenic Kingdom in the Age of Democracy, Ashmolean Museum of Art and Archaeology, University of Oxford
"Macedonia, ancient kingdom", entry from the Encyclopædia Britannica
"The Rise of Macedonia and the Conquests of Alexander the Great", from the Metropolitan Museum of Art, Timeline of Art History
 
รัฐสิ้นสภาพในทวีปยุโรป
รัฐสิ้นสภาพในทวีปเอเชีย
รัฐสิ้นสภาพในประเทศกรีซ
รัฐและดินแดนที่ก่อตั้งในศตวรรษที่ 9 ก่อนคริสตกาล
สิ้นสุดในศตวรรษที่ 2 ก่อนคริสตกาล
อัสซีเรีย

อัสซีเรีย (อักษรรูปลิ่มอัสซีเรียใหม่: , อักษรโรมัน: māt Aššur; ܐܬܘܪ|ʾāthor) เป็นอารยธรรมหลักในเมโสโปเตเมียโบราณที่เริ่มต้นในฐานะนครรัฐในศตวรรษที่ 21 ก่อนคริสต์ศักราช ถึงศตวรรษที่ 14 ก่อนคริสต์ศักราช แล้วพัฒนาเป็นรัฐอาณาเขตและกลายเป็นจักรวรรดิในศตวรรษที่ 14 ก่อนคริสต์ศักราช ถึงศตวรรษที่ 7 ก่อนคริสต์ศักราช
นักประวัติศาสตร์สมัยใหม่แบ่งประวัติศาสตร์อัสซีเรียโบราณในยุคสัมฤทธิ์ตอนต้นถึงยุคเหล็กตอนปลายตามเหตุการณ์ทางการเมืองและการเปลี่ยนแปลงอย่างค่อยเป็นค่อยไปของภาษา ซึ่งแบ่งออกเป็นสมัยอัสซีเรียตอนต้น ( 2600–2025 ปีก่อนคริสต์ศักราช) สมัยอัสซีเรียเก่า ( 2025–1364 ปีก่อนคริสต์ศักราช), สมัยอัสซีเรียกลาง ( 1363–912 ปีก่อนคริสต์ศักราช), สมัยอัสซีเรียใหม่ (911–609 ปีก่อนคริสต์ศักราช) และอัสซีเรียสมัยหลังจักรวรรดิ (609 ปีก่อนคริสต์ศักราช– ค.ศ. 240) อัสซูร์ เมืองหลวงแรกของอัสซีเรีย ได้รับการจัดตั้งขึ้น  2600 ปีก่อนคริสต์ศักราช แต่ไม่มีหลักฐานว่านครนี้กลายเป็นเอกราชจนกระทั่งราชวงศ์อูร์ที่ 3 ล่มสลายในศตวรรษที่ 21 ก่อนคริสต์ศักราช ซึ่งเริ่มต้นในรัชสมัย Puzur-Ashur I อำนาจอัสซีเรียที่มีจุดศูนย์กลางในใจกลางอัสซีเรีย ในเมโสโปเตเมียตอนเหนือผันผวนตามกาลเวลา นครนี้ตกอยู่ภายใต้ดินแดนและการปกครองของต่างชาติมาหลายช่วงก่อนที่อัสซีเรียรุ่งเรื่องขึ้นในรัชสมัย Ashur-uballit I ในศตวรรษที่ 14 ก่อนคริสต์ศักราช ในสมัยอัสซีเรีนกลาง ในสมัยอัสซีเรียกลางและใหม่ อัสซีเรียถือเป็นหนึ่งในสองอาณาจักรหลักในเมโสโปเตเมีย ร่วมกับบาบิโลเนียในบริเวณตอนใต้ และในเวลานั้นถือเป็นมหาอำนาจในตะวันออกใกล้โบราณ อัสซีเรียอยู่ในช่วงสูงสุดในสมัยอัสซีเรียใหม่ โดยกองทัพอัสซีเรียเคยเป็นกองทัพที่แข็งแกร่งที่สุดในโลก และถือเป็นหนึ่งในจักรวรรดิที่ใหญ่ที่สุดในประวัติศาสตร์โลก กินพื้นที่ในอิหร่านทางตะวันออกถึงอียิปต์ทางตะวันตกในปัจจุบัน
จักรวรรดิอัสซีเรียล่มสลายในปลายศตวรรษที่ 7 ก่อนคริสต์ศักราช โดยถูกพิชิตจากพันธมิตรของบาบิโลนและมีดส์ที่อยู่ภายใต้การปกครองของอัสซีเรียมากประมาณศตวรรษหนึ่ง ถึงแม้ว่าใจกลางอัสซีเรียเสียหายหนักมากจากการพิชิตมีเดีย-บาบิโลเนียของจักรวรรดิอัสซีเรีย และจักรวรรดิบาบิโลเนียใหม่ใช้ทรัพยากรในการฟื้นฟูเพียงเล็กน้อย วัฒนธรรมและธรรมเนียมอัสซีเรียโบราณยังคงดำรงอยู่หลายศตวรรษ อัสซีเรียได้รับการฟิ้นฟูในสมัยจักรวรรดิซิลูซิดและพาร์เธีย แม้ว่าในภายหลังเสื่อมสลายอีกครั้งในสมัยจักรวรรดิซาเซเนียนที่ปล้มสดมหลายเมือง รวมถึงอัสชูร์ด้วย ชาวอัสซีเรียที่เหลือในเมโสโปเตเมียตอนเหนือหันไปนับถือศาสนาคริสต์ในคริสต์ศตวรรษที่ 1 เป็นต้นมา ศาสนาเมโสโปเตเมียโบราณยังคงอยู่ที่อัสซูร์จนกระทั่งการปล้มสดมครั้งสุดท้ายในคริสต์ศตวรรษที่ 3 และในกลุ่มคนที่ยึดมั่นบางส่วนในหลายศตวรรษถัดมา
ความสำเร็จของอัสซีเรียโบราณไม่ได้มาจากกษัตริย์-นักรบที่มีพลังอย่างเดียว แต่ยังมีความสามารถในการรวมและปกครองดินแดนที่ถูกยึดครองอย่างมีประสิทธิภาพผ่านระบบการบริหารที่ซับซ้อน นวัตกรรมในสงครามและการบริหารที่บุกเบิกในอัสซีเรียโบราณถูกนำมาใช้ในจักรวรรดิและรัฐในสหัสวรรษถัดมา อัสซีเรียโบราณยังทิ้งมรดกที่มีความสำคัญทางวัฒนธรรมอันยิ่งใหญ่ โดยเฉพาะในจักรวรรดิอัสซีเรียใหม่สร้างความประทับใจในอัสซีเรียยุคหลัง, กรีก-โรมัน และวรรณกรรมกับธรรมเนียมทางศาสนาในภาษาฮีบรู
== หมายเหตุ ==
== อ้างอิง ==
=== บรรณานุกรม ===
=== เว็บ ===
*
รัฐสิ้นสภาพในทวีปเอเชีย
รัฐสิ้นสภาพในประเทศอิรัก
สิ้นสุดในศตวรรษที่ 7 ก่อนคริสตกาล
รัฐและดินแดนที่ก่อตั้งในศตวรรษที่ 20 ก่อนคริสตกาล
อัสซีเรีย
การขยายยี่ห้อของดับเบิลยูดับเบิลยูอี

WWE Brand Extension เกิดขึ้นครั้งแรกเมื่อวันที่ 18 มีนาคม ค.ศ. 2002 หลังจากที่ วินซ์ แมคแมน เจ้าของ WWF(WWE ในปัจจุบัน)ได้ซื้อกิจการ WCW ที่ล้มละลายไปและเมื่อ WWF ได้สำรวจแล้วพบว่ามีนักมวยปล้ำมากกว่า 100 คน อยู่ใน WWF จะดูแลไม่ทั่วถึงจึงได้มีการเขียนบทให้มีการแลกเปลี่ยนตัวนักมวยปล้ำเป็นครั้งแรกโดยโยกนักมวยปล้ำบางส่วนจาก รอว์ มาอยู่ที่ สแมคดาวน์ ทำให้มีการบริหารและจัดการดูแลนักมวยปล้ำที่ดีขึ้นโดยแบ่งให้ ริก แฟลร์ ดูแลค่าย รอว์ ส่วน วินซ์ แมคแมน ดูแลค่าย สแมคดาวน์ โดยนักมวยปล้ำคนแรกที่ถูกแลกเปลี่ยนตัวได้แก่ เดอะ ร็อก
== ประวัติ ==
=== รอว์ และ สแมคดาวน์ ===
==== รายชื่อซุปเปอร์สตาร์ที่ถูกเลือก ====
ในวันที่ 16 กุมภาพันธ์ ค.ศ. 2010 โดย วินซ์ แมคแมน ได้ออกมาประกาศในรายการ อีซีดับเบิลยู (ดับเบิลยูดับเบิลยูอี) เป็นตอนสุดท้าย ว่าจะมีการเปลี่ยนแปลงรายการโทรทัศน์โดยยุบรายการ อีซีดับเบิลยู (ดับเบิลยูดับเบิลยูอี) และในวันที่ 23 กุมภาพันธ์ ค.ศ. 2010 ได้ถูกเปลี่ยนรายการแทน คือ ดับเบิลยูดับเบิลยูอี เอ็นเอ็กซ์ที  ให้เหลือเพียง 2 ค่ายระหว่างรอว์ กับ สแมคดาวน์
== อ้างอิง ==
เวิลด์เรสต์ลิงเอ็นเตอร์เทนเมนต์
ดับเบิลยูดับเบิลยูอี ดราฟท์
จื่อเฟิงทาวเวอร์

จื่อเฟิงทาวเวอร์ (; อาจรู้จักในชื่อ Greenland Center-Zifeng Tower หรือ Greenland Square Zifeng Tower; เดิมชื่อ Nanjing Greenland Financial Center) เป็นตึกระฟ้าความสูง 450 เมตร (1,500 ฟุต) ในเมืองหนานจิง ประเทศจีน ก่อสร้างเสร็จสมบูรณ์ในปี พ.ศ. 2552 ตึกทั้งหมด 66 ชั้นสำหรับใช้เป็นสำนักงานและขายปลีกในส่วนล่างของตึก ส่วนภัตตาคารและหอชมวิวสาธารณะในชั้นใกล้บนสุด ซึ่งบนสุดจะเป็นยอดแหลม
ปัจจุบันตึกระฟ้าแห่งนี้เป็นตึกสูงที่สุดอันดับ 4 ของประเทศจีนและสูงที่สุดเป็นอันดับ 11 ของโลก โดยสร้างถึงยอดตึกในปี พ.ศ. 2551 นอกจากนี้ยังมีดาดฟ้าชมวิวซึ่งอยู่สูงจากพื้นดิน 271.8 เมตร (892 ฟุต) สามารถมองเห็นภาพมุมกว้างของเมืองหนานกิงและแม่น้ำแยงซี ทะเลสาบสองแห่ง และภูเขาหนิงเจิงได้
เอเดรียน สมิธ และมาร์แชล สทราบาลา ผู้ที่ร่วมกันออกแบบตึกบูร์จคาลิฟา ได้เป็นผู้ออกแบบตึกจื่อเฟิงทาวเวอร์แห่งนี้ด้วย

== อ้างอิง ==
== แหล่งข้อมูลอื่น ==
Zifengtower.com  เว็บไซด์อย่างเป็นทางการ
SOM's project page of Zifeng Tower 
Emporis.com (ข้อมูลทั่วไปของตึกระฟ้า)
Skyscraperpage.com (ภาพแบบอาคารและโครงสร้าง)
สิ่งก่อสร้างในหนานจิง
ตึกระฟ้าในประเทศจีน
สิ่งก่อสร้างตั้งแต่ พ.ศ. 2552
กว่างโจวอินเตอร์เนชันนัลไฟแนนซ์เซ็นเตอร์

กว่างโจวอินเตอร์เนชันนัลไฟแนนซ์เซ็นเตอร์ (; Guangzhou International Finance Center) เป็นตึกระฟ้าขนาด 103 ชั้น สูง 440.2 เมตร (1,444 ฟุต) กำลังก่อสร้างติดถนนจูเจียงตะวันตกในเขตเทียนเหอ เมืองกว่างโจว สาธารณรัฐประชาชนจีน ตึกได้สร้างถึงจุดสูงสุดในวันที่ 31 ธันวาคม พ.ศ. 2551
ในการก่อสร้างตึกกวางเจาอินเตอร์เนชันนัลไฟแนนซ์เซ็นเตอร์ ผู้ออกแบบอาคารคือวิลคินสัน อาร์เร เริ่มต้นสร้างในปี พ.ศ. 2548 และแล้วเสร็จในปี พ.ศ. 2553 ตึกนี้เป็นตึกที่สูงที่สุดแห่งหนึ่งในกว่างโจวและประเทศจีน ตึกแห่งนี้สำหรับใช้เป็นศูนย์ประชุม โรงแรม และสำนักงาน โดยชั้นที่ 1 ถึง 66 จะใช้เป็นสำนักงาน ชั้นที่ 67 ถึง 68 เป็นห้องควบคุมเครื่องกล ชั้น 69 ถึง 98 เป็นโรงแรมและชั้น 99 และ 100 เป็นจุดชมวิวทิวทัศน์เมือง
== อ้างอิง ==
== แหล่งข้อมูลอื่น ==
Skyscraperpage entry
Skyscrapercity thread
สิ่งก่อสร้างในกว่างโจว
ตึกระฟ้าในประเทศจีน
สิ่งก่อสร้างตั้งแต่ พ.ศ. 2553
คิดถึงคีรีบูน

คิดถึงคีรีบูน เป็น อัลบั้มรวมเพลง ฮิตจาก วงคีรีบูน โดยทาง อาร์เอส โปรโมชั่น 1992 ได้รวบรวม 8 เพลงฮิตที่ดีที่สุดของ
คีรีบูนมาไว้ด้วยกัน
อัลบั้มเพลงไทยสากล